ΓΡΑΠΤΗ ΕΡΩΤΗΣΗ E-1033/01

υποβολή: Carlos Bautista Ojeda (Verts/ALE) προς την Επιτροπή

(3 Απριλίου 2001)

Θέμα: Καταστροφή των φυτών Artos στην περιοχή Artos del Ejido, επαρχία της Αλμερίας

Η περιοχή Artos del Ejido βρίσκεται στην επαρχία της Αλμερίας στη Νότια Ισπανία και έχει χαρακτηρισθεί περιοχή κοινοτικού ενδιαφέροντος στις 26 Ιανουαρίου 2001 στο πλαίσιο της οδηγίας για τους οικότοπους.

Παρά την προστασία που προσφέρει η οδηγία αυτή, οικολογικές οργανώσεις, κοινωνικές οργανώσεις και πολιτικά κόμματα κατήγγειλαν τις ενέργειες του δήμου του el Ejido που από τις 19 Ιανουαρίου 2001 άρχισε να καταστρέφει τη χλωρίδα σ' αυτήν την περιοχή κοινοτικού ενδιαφέροντος. Πενήντα εκτάρια έχουν μέχρι τώρα καταστραφεί (πράγμα που αντιπροσωπεύει το 80 % της περιοχής κοινοτικού ενδιαφέροντος).

Στην περιοχή αυτήπάρχει ένα πολύ συγκεκριμένο οικοσύστημα ιδιαίτερα προσαρμοσμένο στο ημιερημικό κλίμα που επικρατεί στη ζώνη αυτή, στο οποίο ζουν τα προστατευόμενα από την σχετική οδηγία πουλιά όπως η πετροτριλίδα (oediclemus) και φυτάψηλού ενδιαφέροντος, μεταξύ των οποίων ξεχωρίζει το φυτό artos (maytenus sengalensis), ένα φυτό πουπάρχει μόνον σ' αυτήν την προστατευόμενη περιοχή και στη Βόρεια Αφρική.

Μέχρι τώρα ακόμα οι τοπικές και περιφερειακές αρχές δεν έχουν πράξει τίποτα για να αποτρέψουν την πλήρη καταστροφή αυτού του οικοσυστήματος.

Τι μέτρα προτίθεται να λάβει η Επιτροπή για να εξασφαλίσει την εφαρμογή της οδηγίας για τα πτηνά και για τους οικότοπους και να εγγυηθεί την προστασία του περιβάλλοντος, της πανίδας και της χλωρίδας της προστατευόμενης περιοχής Artos del Ejido;

Σε τι ενέργειες προτίθεται να προβεί για να αποκαταστήσει την καταστροφή που έχει ήδη συντελεστεί;

Μπορεί να επιβεβαιώσει η Επιτροπή ότι η κυβέρνηση της Ανδαλουσίας, η αρμόδια περιφερειακή αρχή, έχει λάβει κοινοτικούς πόρους ειδικά για την προστασία αυτής της περιοχής; Εάν αυτό ευσταθεί, στο πλαίσιο ποιου προγράμματος ή ποιας κοινοτικής πηγής χρηματοδότησης; Έχει διαπιστώσει η Επιτροπή εάν οι πόροι αυτοί έχουν χρησιμοποιηθεί με τον ενδεικνυόμενο τρόπο; Εάν όχι, θα απαιτήσει οικονομική αντιστάθμιση;

Απάντηση της κας Wallstrm εξ ονόματος της Επιτροπής

(17 Μαΐου 2001)

Η Επιτροπή δεν γνωρίζει τα όσα αναφέρει το Αξιότιμο Μέλος του Κοινοβουλίου. Ωστόσο, επιβεβαίωσε ότι όντως η ζώνη προτάθηκε από την Ισπανία ως τόπος κοινοτικού ενδιαφέροντος (ΤΚΕ), ES 6110014 Artos del Ejido με προοπτική την εγγραφή του στο δίκτυο Natura 2000, στο πλαίσιο της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1). Η ζώνη αυτή παρουσιάζει τουλάχιστον τέσσερις διαφορετικούς τύπους ενδιαιτημάτων του παραρτήματος Ι της εν λόγω οδηγίας, εκ των οποίων δύο έχουν προτεραιότητα (5220* - δενδροειδή Matorral της Μεσογείου με Zyziphus και 6220* - Ψευδοστέππα με αγρωστώδη και μονοετή φυτά (Thero-Brachypodiotea).

Το είδος πτηνού στο οποίο αναφέρεται ο καταγγέλλων, στην καταγγελία που επισυνάπτεται στη γραπτή ερώτηση, Burhinus oedicnemus,πάγεται στο παράρτημα Ι της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(2).

Με βάση τα ανωτέρω, η Επιτροπή θα απευθύνει, τις προσεχείς ημέρες, αίτηση στις ισπανικές αρχές για ενημέρωση σχετικά με τα καταγγελλόμενα, προκειμένου να ελεγχθεί η ορθή εν προκειμένω εφαρμογή της οδηγίας 92/43/ΕΟΚ.

Προτού παραληφθεί και εξετασθεί από την Επιτροπή η απάντηση των ισπανικών αρχών, είναι πρόωρο ναπάρξει τοποθέτηση επί του ζητήματος της αποκατάστασης της ζώνης.

Η Επιτροπή απηύθυνε στις ισπανικές αρχές το ερώτημα του κατά πόσον το εν προκειμένω έργο έτυχε συγχρηματοδοτήσεως από τα διαρθρωτικά ταμεία και θα ενημερώσει το Αξιότιμο Μέλος του Κοινοβουλίου για την απάντησή τους.

(1) ΕΕ L 206 της 22.7.1992.

(2) ΕΕ L 103 της 25.4.1979.